Správa zo zahraničnej pracovnej cesty

# Účastníci ZPC

**Meno a priezvisko:** **PaedDr. Žaneta Csáderová, PhD.**

**Názov pracoviska:** Pribinova 16549/32, Bratislava

**Pracovné zaradenie:** riaditeľka

**Znalosť jazykov:** anglicky

**Meno a priezvisko:** **Ing. Tomáš Pagáč, PhD.**

**Názov pracoviska:** Pribinova 16549/32, Bratislava

**Pracovné zaradenie:** zástupca riaditeľky

**Znalosť jazykov:** anglicky, francúzsky

# Zahraničná pracovná cesta

**Štát:** Maďarsko

**Mesto:** Budapešť

**Dátum:**  14-15. máj 2025

**Prijímajúca organizácia:** HUNADO – Maďarská antidopingová agentúra

**Účel cesty:** Účasť na výročnom osobnom stretnutí CEADO

**Spôsob financovania:** ZPC bola financovaná z rozpočtu Antidopingovej agentúry SR.

# Rámcový program pobytu

**Dátum:** 14.-15. máj 2025

**Podujatie:** Výročné stretnutie členov organizácie CEADO (Central European Anti-Doping Organization)

# Stručný priebeh rokovaní

Jedným z hlavných bodov výročného stretnutia CEADO, ktoré sa konalo 14. – 15. mája 2025 v Budapešti, bolo prijatie dvoch nových národných antidopingových organizácií za riadnych členov CEADO:

* Cyprus Anti-Doping Authority (CyADA)
* Hellenic Anti-Doping Organization (EOKAN)

Zakladajúci členovia CEADO jednohlasne odsúhlasili prijatie oboch organizácií. Následne sa CyADA a EOKAN plnohodnotne zapojili do programu stretnutia ako nové členské organizácie CEADO.

V dopoludňajších hodinách 15. mája prebehla spoločná diskusia s predstaviteľmi ITA – Benjaminom Cohenom (osobne) a ďalšími zástupcami online (Michael Ask, Olivier Banuls, Federico Valente, Yulia Droz). Diskutovalo sa o spoločnom plánovaní testovania (najmä mimosúťažného testovania), o rizikových analýzach, potrebe spoločných workshopov a možnostiach zapojenia CEADO odborníkov do aktivít počas Zimných olympijských hier Milano-Cortina 2026.

Zástupcovia CEADO predstavili svoje očakávania od spolupráce, vrátane potreby včasnej definície požiadaviek na vzdelávanie pred veľkými podujatiami, ako aj posilnenia výmeny expertízy medzi CEADO a Medzinárodnou testovacou agentúrou (ITA).

V popoludňajšom bloku boli prerokované témy v rámci skupiny CEADO:

* účasť na Svetovej antidopingovej konferencii WADA v Busane 2025,
* diskusia o technickom vývoji a kompatibilite platforiem MODOC, DCO Central a ComPass,
* organizácia CEADO Education Meeting 2025 v Bratislave, ktorú predstavila slovenská delegácia,
* iniciatívy súvisiace s aplikáciou MedApp SLOADO.

Účastníci diskutovali aj o návrhoch nových spoločných projektov a pripravovanej stratégii pre efektívnejšie zdieľanie výsledkov testovania a koordináciu testovacích plánov medzi jednotlivými národnými organizáciami.

# Odporúčané závery

Účasť na výročnom stretnutí CEADO v Budapešti bola významná z hľadiska strategického postavenia Antidopingovej agentúry SR v regióne. Slovenská delegácia sa aktívne zapojila do odborných diskusií, ako aj do organizácie budúcich podujatí CEADO.

Prijatie dvoch nových členov – CyADA a EOKAN – posilní sieť spolupráce a umožní intenzívnejšiu výmenu know-how v oblasti prevencie dopingu.

Stretnutie s ITA poskytlo priestor na konkretizáciu očakávaní a posilnenie spolupráce pred zimnými olympijskými hrami v roku 2026. Diskusie o edukačných aktivitách a testovacích platformách prispejú k lepšiemu plánovaniu a efektivite národných antidopingových programov v rámci regiónu.

# Osobitne vyhodnotený očakávaný prínos ZPC

Účasť na výročnom stretnutí CEADO v Budapešti priniesla významné prínosy pre našu organizáciu. Stretnutie umožnilo posilniť medzinárodnú spoluprácu s jednotlivými národnými antidopingovými organizáciami (aktuálne máme v CEADO 11 národných antidopingových agentúr), ako aj so Svetovou testovacou agentúrou (ITA), čo prispelo k lepšiemu pochopeniu a zlepšeniu koordinácie antidopingových aktivít.

Diskusie o pripravovaných projektoch na rok 2025 nám poskytli jasný obraz o prioritách, čo nám umožní lepšie plánovať zdroje a aktivity, vrátane pred-olympijského testovacieho programu na Zimné olympijské hry v Miláno – Cortina 2026.

Osobné stretnutie so zástupcami ITA umožnilo strategické diskusie o budúcnosti antidopingu, čo prispelo k lepšiemu pochopeniu rolí a zodpovedností.

Ďalšie výročné stretnutie CEADO 2026 sa uskutoční na Cypre.

Celkovo, táto pracovná cesta posilnila našu pozíciu v medzinárodnom antidopingovom hnutí a prispela k efektívnejšiemu boju proti dopingu v športe.

# Spôsob zverejnenia výsledkov ZPC, prenos získaných informácií

Správa je zverejnená na webovej stránke [www.antidoping.sk](http://www.antidoping.sk).

Súhlasíme so zverejnením správy na internete.

**Správu vypracovali:**

PaedDr. Žaneta Csáderová, PhD.

Riaditeľka

Ing. Tomáš Pagáč, PhD.

Zástupca riaditeľky

**Správu schválil:** Ing. Rudolf Huliak

Minister cestovného ruchu a športu